
".... Mert tükre vagyok én itt mindennek...." - 
Tudás alapú élet, életmód a Hunyor és a Marcal mentén

Beszámoló
Herbárium- Fűben, fában orvosság 

Szabadegyetem
Az szabadegyetem a nagypiriti Művelődési Házban került megtartásra.
Az egyetem időpontja: 2018. május 22.-23.-24.
Az egyetem időtartama: 3 nap

A szabadegyetem célja volt, hogy a résztvevőkkel megismertesse a gyógynövények, illetve a növények gyógyító tulajdonságait, ezek felhasználását. Fontos ez a fajta tudás megszerzése, hiszen a betegség, a tünet időben való kezelése is fontos, s ezek a növények ezt lehetővé teszik. Ugyanakkor gyakran olyan hatást biztosítanak, általában mellékhatás nélkül, melyet a modernnek nevezett anyagokkal sem tudnak elérni.

A szabadegyetem célcsoportja a lakosság, különös tekintettel a köznevelésben részt nem vevők, ifjúsági és felnőtt korosztály, kiemelten a hátrányos/halmozottan hátrányos helyzetűek köre, a minimum 30 fő volt.
Remek három napot töltöttünk együtt, ahol az elméleti órák voltak nagyobb számba, de ezeket is gyakorlati példákkal, érdekes videókkal, képekkel színesítették az előadók. Az elméleti tananyag mellett a gyakorlatban is megtekinthettek a vendégek egy-két érdekes technológiát.

Fejlesztendő kompetenciák voltak a szabadegyetem alatt a természettudományos kompetenciák: A természetben előforduló összefüggések, az ember és természet kapcsolatrendszerének megértése.A kognitív kompetenciák: Gondolkodási képesség fejlesztése, kommunikációs képesség fejlesztése a viták, beszélgetések segítségével, a rendszerező képesség fejlesztése. A szociális kompetenciák: Kooperatív együttműködés, közös problémamegoldás, tolerancia, alkalmazkodás képességének fejlesztése és a személyes kompetenciák, önmegismerő, önértékelő kompetencia fejlesztése.
Az első nap folyamán a gyógynövények gyűjtése és a védett növények kerültek először terítékre. A gyógynövények gyűjtése nagy hagyományokkal rendelkezik Magyarországon, de fontos tudást szerezni a gyűjtés feltételeiről, és felismerni a védett növényeket a gyűjtés közben. A következő témával a hölgyeknek próbáltunk egy kicsit kedveskedni, a vendégek megtudhatták többek között hogyan lehet egyszerűen előállítani gyógy krémet, testápolókat vagy mik azok a termékek a szépségápolásban, amiket gyógynövényekből készítenek. Az utolsó előadás során is érdekes témákat érintettünk. A gyógynövényekből készült szörpöknek nagy divatja van, viszont a bor és a különböző gyógyborok - melyek a régi időben divatosak voltak- a mai korunkra azonban használatuk szinte már teljesen kiszorult mind az orvosi gyakorlatból, mind a természetes gyógymódok közül. 
A második napot az előzőhöz kapcsolódva a folyadékokkal, azon belül is a gyógyteák készítésével nyitottuk, majd a háztartást érintő gyógynövény témák kerültek előtérbe. Érdekes volt meghallgatni, hogy mik azok a virágok, amiket evésre vagy éppen ételeink díszítésére használhatunk, melyek azok a gyógynövények, melyeket a kiskertünkben meg tudunk termelni, majd felhasználni a konyhánkban vagy mi az, amivel családtagjaink egészségét megőrizhetjük, helyreállíthatjuk a konyhakertünkben megtermeszthető növények segítségével.

A harmadik napot is úgy állítottuk össze, hogy kapcsolódjon a második napon hallott tudásanyaghoz. Tovább folytattuk az ételek gyógyító hatásának bemutatását. Érdekes tényeket hallgathattunk például a brokkoli rákmegelőző, a joghurt ellenálló képességet növelő hatásairól. Ezen kívül szó esett a gyógynövény alapú élelmiszerekről is.

A program lezárásaként olyan különböző terápiás fajtákról hallhattunk, ahol a gyógynövényeknek nagyon nagy szerepe van. Megtudhattuk mi is a fitoterápia, a homeoterápia, a Bach-féle virágterápia, a Kneipp-terápia vagy az aromaterápia. Az előadás során megismerhettük ezen terápiák alapjait, előnyeit, hátrányait, kialakulásának történetét.
A szabadegyetem alatt nagyon sok területet érintettek az előadók, széles körben bővíthette tudását, aki ellátogatott az előadók óráira.

Az ismeretek által környezeti, esztétikai, erkölcsi, értelmi nevelés valósult meg, melyek segítségével fejlődhet az egyén természettudományos, kognitív, iszociális, illetve személyes kompetenciája.

